钦定古今图书集成/明伦汇编/氏族典/第481卷 > 《晋书卞壸传》壸父粹以清辨鉴察称兄弟六人并登宰府世称卞氏六龙元仁无双元仁粹字也 > 练国事
## 钦定古今图书集成/明伦汇编/氏族典/第481卷 > 《晋书卞壸传》壸父粹以清辨鉴察称兄弟六人并登宰府世称卞氏六龙元仁无双元仁粹字也 > 练国事

按《明外史练国事传》：“国事，字君豫，永城人。万历四十
四年进士。授沛县知县，调山阳。天启二年，征授御史。
魏忠贤使群阉索冬衣，辱工部尚书锺羽正国事，论
其伤国体。给事中赵兴邦，忠贤私人，以国事为赵南
星党，劾之，遂削籍。崇祯七年，召复故官，擢太仆少卿，
进右佥都御史，巡抚陕西。关中频岁大饥，盗贼蜂起”，
国事所部频失事，戴罪自赎。五年，自三月至五月，大
小数十战，贼迄破灭，国事免戴罪。七年，廷议河南贼
盛，特命侍郎陈奇瑜尽督诸镇兵会讨。贼乃由河南、
湖广入汉南，奇瑜檄国事协剿，贼遂出栈道，陷宝鸡
关中。贼复炽，奇瑜委罪国事，遂逮下狱。九年，遣戍广
西。久之，赦还。福王时，召为户部左侍郎，寻改兵部，加
尚书，致仕，卒。